સૂત્રોના જણાવ્‍યા પ્રમાણે ઉત્તર પ્રદેશ અને બિહારના શ્રમિકો વિરૂદ્ધ હિંસાને નિયંત્રીત ન કરવા માટે પીએમ અને શાહે રૂપાણી અને પટેલને ફટકાર લગાવી છે. સૂત્રોનું કહેવુ છે કે ગુજરાતમાં હિન્‍દીભાષીઓ પર હુમલા એ ભાજપ માટે ચિંતાની વાત છે અને તેથી જ મોદી અને શાહે મામલાને ગંભીરતાથી લીધો છે. મધ્‍ય પ્રદેશ, રાજસ્‍થાન અને છત્તીસગઢમાં ચૂંટણીને જોતા ભાજપ કોઈ પ્રકારની નિષ્‍ફળતાનો સંદેશ આપવા નથી માંગતી. જો કે પલાયન પર ગુજરાતનું વહીવટી તંત્ર કહે છે કે, લોકો તહેવારને કારણે ઘરે પાછા ફરી રહ્યા છે.